钦定古今图书集成/明伦汇编/闺媛典/第295卷 > 皇清二十八 > 黄彝如妻汪氏
## 钦定古今图书集成/明伦汇编/闺媛典/第295卷 > 皇清二十八 > 黄彝如妻汪氏

按《光州志》：“汪氏，廪生黄彝如妻。明崇祯乙亥，寇陷光南城，彝如死难，氏年二十馀，哀抚两孤于荒乱之馀，几亡复存。癸未，其翁任陕西臬司，又殉国难。氏在籍益无所赖，寇息，得理，废坠训子，各能称其家世。生平无遽色惰容，年八十犹勤作不衰，州守亲式其闾。卒年八十有四。”